b'\n_START_ARTICLE_\nDav\xc4\x8dna uprava Republike Slovenije\n_START_SECTION_\nZgodovina Dav\xc4\x8dne uprave Republike Slovenije\n_START_PARAGRAPH_\nV \xc4\x8dasu Socialisti\xc4\x8dne Republike Slovenije so naloge dav\xc4\x8dne slu\xc5\xbebe opravljale ob\xc4\x8dinske uprave za javne prihodke in SDK. Leta 1992 so naloge ob\xc4\x8dinskih uprav za javne prihodke pre\xc5\xa1le na dr\xc5\xbeavno dav\xc4\x8dno slu\xc5\xbebo, ki se je imenovala Republi\xc5\xa1ka uprava za javne prihodke. Leta 1994 je bila SDK preimenovana v Agencijo Republike Slovenije za pla\xc4\x8dilni promet, nadziranje in informiranje,  leta 1996 pa je bil velik del nekdanje SDK zdru\xc5\xbeen z Republi\xc5\xa1ko upravo za javne prihodke v Dav\xc4\x8dno upravo Republike Slovenije. Jan\xc5\xa1eva vlada je \xc5\xbee za 1. julij 2013 na\xc4\x8drtovala zdru\xc5\xbeitev dav\xc4\x8dne in carinske uprave v ustanovo z delovnim imenom\xc2\xa0\xc2\xbbFinan\xc4\x8dna uprava\xc2\xab, toda zaradi padca te vlade v marcu 2013 do zdru\xc5\xbeitve obeh slu\xc5\xbeb tega dne ni pri\xc5\xa1lo. V \xc4\x8dasu vlade Alenke Bratu\xc5\xa1ek je Dr\xc5\xbeavni zbor Republike Slovenije 31. marca 2014 sprejel Zakon o finan\xc4\x8dni upravi (ZFU), ki dolo\xc4\x8da, da se carinska in dav\xc4\x8dna slu\xc5\xbeba 01.08.2014 zdru\xc5\xbeita v enotno finan\xc4\x8dno upravo.  Vlada Republike Slovenije je 15.07.21014 na dopisni seji za vr\xc5\xa1ilko dol\xc5\xbenosti generalne direktorice finan\xc4\x8dne uprave imenovala Jano Ah\xc4\x8din, in sicer do imenovanja generalnega direktorja Finan\xc4\x8dne uprave Republike Slovenije po opravljenem nate\xc4\x8dajnem postopku, vendar najve\xc4\x8d za \xc5\xa1est mesecev. Polo\xc5\xbeaj je nastopila s 16. julijem 2014. Jani Ah\xc4\x8din je zaradi tega dne 15.07.2014 prenehal mandat generalne direktorice Dav\xc4\x8dne uprave Republike Slovenije, 31. 7. 2014 pa je bil s polo\xc5\xbeaja generalnega direktorja Carinske uprave Republike Slovenije razre\xc5\xa1en tudi Rajko Skubic. Od 01.08.2014 namesto nekadanje Dav\xc4\x8dne uprave Republike Slovenije deluje Finan\xc4\x8dna uprava Republike Slovenije.'